Milan Škriniar zďaleka nie je jediný: Do PSG smeruje ďalšie známe meno!
PARÍŽ - Marocký futbalista Hakim Ziyech odletel do Francúzska, aby tam uzavrel svoj prestup do Paríža St. Germain. Informovalo o tom periodikum Le Parisien.
Francúzsky klub chce podľa zdroja získať Maročana ako náhradu za Pabla Sarabiu, ktorý prestúpil do Wolverhamptonu. Le Parisien uvádza, že vedenie PSG rokuje s Chelseou o hosťovaní.
Dvadsaťdeväťročný stredopoliar v tejto sezóne nastúpil v 10 zápasoch anglickej Premier League a pripísal si jednu asistenciu. V londýnskom klube pôsobí od roku 2020.
- Autor: © Zoznam
- Zdroj: TASR